Estrena absoluta de l'obra “No som ningú” este divendres a Carcaixent
24 de Febrero de 2016

Carcaixent

Este divendres la companyia “Els Indecents” estrena al teatre D.Enrique, a les 22:30 hores, l’obra de teatre “No som ningú”. La companyia valenciana ha escollit Carcaixent per a fer l’estrena absoluta de la seua última obra escrita, dirigida i interpretada per la carcaixentina Isabel Martí i Miquel Viñoles. Altre dels actors que forma part del repartiment és Paco Trenzano, qui actualment treballa en la novena temporada de la sèrie “La que se avecina”. L'actor, nascut a Algemesí, ha participat en sèries com ara ‘Con el culo al aire’, 'Bon dia, bonica' o com a presentador del programa infantil 'Babalà'.

El teatre D. Enrique acollirà l’estrena absoluta d’esta obra que conta la història de la propagació d’una pandèmia arran d’una intoxicació alimentària. A causa d’una sèrie de negligències en un laboratori de llavors transgèniques, es provoca una mutació en un virus que salta del Regne Vegetal a l’Animal. La falta de mesures per part de l’administració pública i el fet de col·locar els interessos econòmics per sobre de la salut pública i del benestar social, provocaran una crisi difícil de controlar i que ens portaran a pensar si no ens haurem equivocat posant-nos en mans de gent per a la qual “no som ningú”.

Les entrades es poden comprar:

\- En l'Àrea de Cultura:

Matins de 9:30 a 14:30 hores

Vesprades de dilluns i dimecres de 17:30 a 19:30 hores

\- En Instant Ticket

Per telèfon al 902444330

Per internet www.instanticket.es

\- A la taquilla del teatre

El mateix dia de l'espectacle, des de les 21:30 hores

Preu: 8€ / Amb Carnet Jove i Carnet Jubilat 6€